
[image: ]




SAKSUTSKRIFT
[bookmark: DokNummer]Arkivsak-dok.		26/00354-25
[bookmark: Saksbehandler]Saksbehandler	Kristoffer Margido Kjørsvik




Høring - Forskrift om bruk av restlysforsterkende og termiske siktemidler til jakt på hjort i Aure kommune, Møre og Romsdal
[bookmark: Uoff]
	Saksgang
	Møtedato
	Saknr

	1 Hovedutvalg for kommuneutvikling
	01.09.2026
	37/26

Møtebehandling
Trygve Hauge orienterer i saken. Kristoffer Kjørsvik svarer på spørsmål. 

Votering
Ved votering ble Kommunedirektørens innstilling enstemmig vedtatt.

Hovedutvalg for kommuneutviklings vedtak 
Aure kommune sender følgende forslag om bruk av restlysforsterkende og termiske siktemidler til jakt på hjort i Aure kommune, Møre og Romsdal på tre ukers høring fra 02.09.2026 til 23.09.2026:
«Forskrift om bruk av restlysforsterkende og termiske siktemidler til jakt på hjort i Aure kommune, Møre og Romsdal
Hjemmel: Fastsatt av Aure kommunestyre xx.xx.2026, med hjemmel i lov 20. juni 2025 nr. 102 om jakt, fangst og felling av vilt mv. (viltressursloven) § 26, og forskrift av 22. mars 2002 nr. 313, sist endret 26. juni 2026 om utøvelse av jakt, felling og fangst § 29 a fjerde ledd.
§ 1 Formål
Formålet med forskriften er å bidra til å avverge alvorlig skade på natur- og samfunnsinteresser som følge av høy bestandstetthet av hjort gjennom å åpne for bruk av restlysforsterkende og termiske siktemidler ved jakt på hjort i Aure kommune.
§ 2 Virkeområde
Forskriften gjelder ved jakt på hjort i Aure kommune.
§ 3 Tillatt bruk av restlysforsterkende og termiske siktemidler ved jakt på hjort
Det åpnes for bruk av restlysforsterkende og termiske siktemidler ved jakt på hjort.
Bruken av restlysforsterkende og termiske siktemidler skal avgrenses til jakt i åpent terreng.
Jegeren skal rapportere bruk av restlysforsterkende og termiske siktemidler ved felling av hjort i Hjorteviltregisteret.
§ 4 Ikrafttredelse
Forskriften trer i kraft straks.»






Høring - Forskrift om bruk av restlysforsterkende og termiske siktemidler til jakt på hjort i Aure kommune, Møre og Romsdal

Kommunedirektørens innstilling:
Aure kommune sender følgende forslag om bruk av restlysforsterkende og termiske siktemidler til jakt på hjort i Aure kommune, Møre og Romsdal på tre ukers høring fra 02.09.2026 til 23.09.2026:
«Forskrift om bruk av restlysforsterkende og termiske siktemidler til jakt på hjort i Aure kommune, Møre og Romsdal
Hjemmel: Fastsatt av Aure kommunestyre xx.xx.2026, med hjemmel i lov 20. juni 2025 nr. 102 om jakt, fangst og felling av vilt mv. (viltressursloven) § 26, og forskrift av 22. mars 2002 nr. 313, sist endret 26. juni 2026 om utøvelse av jakt, felling og fangst § 29 a fjerde ledd.
§ 1 Formål
Formålet med forskriften er å bidra til å avverge alvorlig skade på natur- og samfunnsinteresser som følge av høy bestandstetthet av hjort gjennom å åpne for bruk av restlysforsterkende og termiske siktemidler ved jakt på hjort i Aure kommune.
§ 2 Virkeområde
Forskriften gjelder ved jakt på hjort i Aure kommune.
§ 3 Tillatt bruk av restlysforsterkende og termiske siktemidler ved jakt på hjort
Det åpnes for bruk av restlysforsterkende og termiske siktemidler ved jakt på hjort.
Bruken av restlysforsterkende og termiske siktemidler skal avgrenses til jakt i åpent terreng.
Jegeren skal rapportere bruk av restlysforsterkende og termiske siktemidler ved felling av hjort i Hjorteviltregisteret.
§ 4 Ikrafttredelse
Forskriften trer i kraft straks.»
Saksopplysninger

Definisjonsavklaring
Definisjonen av restlysforsterkende og termiske siktemidler
Et restlysforsterkende sikte forsterker det lyset som allerede finnes, og gjør det mulig å se under svært dårlige lysforhold. Et termisk sikte viser ikke et vanlig optisk bilde slik et tradisjonelt kikkertsikte gjør, men et digitalt bilde basert på temperaturforskjeller mellom dyr og omgivelsene.
Begge teknologiene kan dermed gjøre det mulig for jegeren å oppdage hjort under lysforhold hvor hjorten i liten grad eller ikke er synlig med det blotte øye eller gjennom et ordinært optisk sikte.
Definisjonen av åpent terreng
Med «åpent terreng» menes her terreng som stort sett er fritt for hindringer som bygninger, trær og tett vegetasjon. Eksempler på dette er åker, eng og beitemark. Det kan også være åpne arealer på skogsmark, som hogstflater, naturlige åpninger uten høyt feltsjikt og tett buskvegetasjon og områder der skogen er høystammet og glissen.
Lovverket
Ny viltressurslov trådte i kraft 01.07.2026.
Viltressursloven § 26 sier følgende om restlysforsterkende og termiske siktemidler:
«Bruk av lyskilder som gir synlig lys under jakt og fangst, er forbudt, med mindre annet følger av eller i medhold av lov. Det samme gjelder bruk av restlysforsterkende og termiske siktemidler og andre siktemidler med teknologi som har til formål å lyse opp eller forbedre synligheten av omgivelsene eller viltet for jegeren.
Kongen gir forskrift om unntak fra forbudet etter første ledd for blant annet ettersøk av påskutt vilt, jakt på nærmere bestemte arter og når det anses nødvendig for å regulere viltbestanden i nærmere bestemte områder.»
Unntaket for bruk av restlysforsterkende og termiske siktemidler er hjemlet i forskrift om utøvelse av jakt, felling og fangst.
§ 29 a tar for seg tillatt bruk av synlig lys og restlysforsterkende og termiske siktemidler og sier følgende:
1. «Synlig lys og restlysforsterkende og termiske siktemidler kan benyttes ved jakt på villsvin og rødrev når jakten foregår i åpent terreng eller ved åteplass.»
2. «For å avverge alvorlig skade på natur- eller samfunnsinteresser som følge av høy bestandstetthet, kan kommunen i forskrift åpne for bruk av restlysforsterkende og termiske siktemidler ved jakt på hjort. Bruken av restlysforsterkende og termiske siktemidler skal avgrenses til jakt i åpent terreng. Kommunen skal vurdere behovet for videreføring av en slik forskriftsregel hvert femte år. Kopi av vurderingen skal sendes Landbruksdirektoratet. Jegeren skal rapportere bruk av restlysforsterkende og termiske siktemidler ved felling av hjort i Hjorteviltregisteret.»
Den 30.07.2026 publiserte Landbruksdirektoratet «Veileder for fastsettelse av lokal forskrift for åpning for bruk av restlysforsterkende og termiske siktemidler til jakt på hjort».
Veilederen sier blant annet:
«For at kommunen skal kunne åpne for bruk av restlysforsterkende og termiske siktemidler, heretter kalt termiske siktemidler, skal det være med mål om å avverge alvorlig skade på natur- eller samfunnsinteresser som følge av høy bestandstetthet.»
Videre står det:
«For at kommunen skal kunne fastsette lokal forskrift må det være med mål om å avverge alvorlig skade. Å avverge omfatter både en situasjon der noe allerede har skjedd, samt en situasjon som er påregnelig å kunne inntreffe. Med «alvorlig skade» menes en situasjon hvor skaden har nådd eller påregnes å nå en viss terskel.»
Dette innebærer at kommunen må kunne vise til et konkret behov for å kunne bruke restlysforsterkende og termiske siktemidler som et virkemiddel i hjorteforvaltningen. Det er ikke tilstrekkelig at teknologien i seg selv kan gjøre jakten mer effektiv.
Saksgang mot kommunal forskrift:
1. Kommunedirektøren sender forslag til forskrift til behandling i hovedutvalg for kommuneutvikling.
2. Hovedutvalg for kommuneutvikling kan legge saken ut på høring. Av hensyn til behovet for en avklaring innen inneværende jaktsesong foreslås høringsfristen satt til tre uker. Dette gir tilstrekkelig tid til å komme med høringsinnspill samtidig som saken kan behandles politisk innen utgangen av jaktsesongen 2026.
3. Kommunedirektøren behandler høringssvarene og sender eventuelt revidert forslag til behandling i hovedutvalg for kommuneutvikling.
4. Hovedutvalg for kommuneutvikling sender endelig forslag til kommunestyret for endelig vedtak.
Kommunedirektørens vurdering av bruken/utbredelsen av restlysforsterkende og termiske siktemidler i Aure kommune ved jakt på hjort:
Det foreligger i dag begrenset statistikk om hvor mange jegere i Aure kommune som benytter restlysforsterkende og termiske siktemidler under jakt på hjort. Gjennom erfaring fra viltforvaltningen, ettersøk og kontakt med jegere er det likevel kommunedirektørens vurdering at teknologien brukes aktivt og at flere jegere har investert i slikt utstyr.
Før ny viltressurslov og tilhørende forskrifter trådte i kraft, var det ikke et tilsvarende regelverk som regulerte bruken av restlysforsterkende og termiske siktemidler ved ordinær jakt på hjort. Det har derfor også vært begrenset rapportering og dokumentasjon på hvor omfattende bruken har vært. Det er derfor vanskelig å fastslå hvor stor del av jaktinnsatsen i Aure kommune som allerede skjer med bruk av slike siktemidler.



Vurdering
Det er viktig å presisere følgende: 
En åpning for bruk av restlysforsterkende og termiske siktemidler innebærer ikke at kommunen skal øke uttaket av hjort uavhengig av bestandssituasjonen. Det innebærer at kommunen får et ytterligere virkemiddel som kan brukes innenfor den ordinære bestandsforvaltningen og de kvotene som til enhver tid fastsettes.
Innledende vurdering:
Vurderingen av en eventuell lokal forskrift må ta utgangspunkt i lovens formål og kommunens ansvar for en kunnskapsbasert og målrettet hjorteforvaltning. Spørsmål knyttet til jakttradisjoner og etiske spørsmål rundt bruken av restlysforsterkende og termiske siktemidler bør derfor ikke være avgjørende, men vurderes opp mot behovet for en hensiktsmessig og forsvarlig forvaltning av hjortebestanden.
Vurderingen av bruken av restlysforsterkende og termiske siktemidler opp mot dagens forvaltning:
Dagens forvaltning av hjort i Aure kommune baserer seg på flere kilder til data. I hovedtrekk er det jegerregistrerte data fra «Sett og skutt» i hjorteviltregisteret, vårtellinger og statistikk fra fallviltarbeidet som legger grunnlaget for vurderingene i forvaltningen av hjort. Både jegerregistrerte data i «Sett og skutt» og vårtellingene er i stor grad basert på hva jegeren eller observatøren faktisk klarer å se med tradisjonell optikk da dette er grunnlaget for metodene. Registreringene er derfor i hovedsak gjort under dagslys eller ved bruk av ordinære optiske kikkerter.
Bruk av restlysforsterkende og termiske siktemidler kan påvirke datagrunnlaget fordi jegeren vil kunne oppdage hjort under lysforhold hvor den tidligere i mindre grad var synlig. Det er samtidig viktig å presisere at det per i dag ikke foreligger tilstrekkelig dokumentasjon på hvor mye mer effektiv en jeger faktisk blir ved bruk av restlysforsterkende og termiske siktemidler sammenlignet med tradisjonelle optiske siktemidler.
Aure kommune bestilte derfor i 2025 en masteroppgave fra Universitetet i Sørøst-Norge med formål om å undersøke nettopp dette. Målet med arbeidet er blant annet å undersøke hvor mye mer hjort en jeger kan oppdage ved bruk av restlysforsterkende og termiske siktemidler sammenlignet med tradisjonelle kikkerter. I forbindelse med arbeidet er det gjennomført en telling, men det er på nåværende tidspunkt for tidlig å konkludere med resultatene. Hypotesen er at jegeren statistisk vil kunne oppdage mer hjort ved bruk av restlysforsterkende og termiske siktemidler, og dermed være mer effektiv. Dersom antallet tilgjengelige timer hvor hjorten kan oppdages samtidig øker, er det rimelig å anta at dette kan påvirke både jaktinnsatsen og resultatene fra registreringene i «Sett og skutt».
I hjorteforvaltningen har Aure kommune blant annet hatt som mål å oppnå et uttak på opp mot 80 % av tildelt kvote. Kommunedirektøren vurderer at dette målet må sees i sammenheng med en eventuell økt effektivitet ved bruk av restlysforsterkende og termiske siktemidler. Dersom jegeren kan oppdage og felle flere dyr innenfor samme tidsperiode, vil forholdet mellom tildelt kvote og faktisk uttak kunne endres. Et høyt uttak av tildelt kvote vil derfor ikke nødvendigvis ha samme betydning for vurderingen av bestandsutviklingen som tidligere.
Kommunedirektøren vurderer derfor at en eventuell åpning for bruk av restlysforsterkende og termiske siktemidler må følges opp gjennom den ordinære viltforvaltningen. Det er særlig viktig at kommunen følger utviklingen i bestand, sett hjort indekser, fellingsprosent, kjønnssammensetning, alderssammensetning og geografiske forskjeller i jaktuttaket. Kvotene må tilpasses den faktiske utviklingen i bestanden og den effekten som oppnås gjennom jakt.
Over tid vil rapporteringen av bruk av restlysforsterkende og termiske siktemidler i Hjorteviltregisteret, sammen med øvrige data fra hjorteforvaltningen og resultatene fra masteroppgaven, kunne gi kommunen et bedre kunnskapsgrunnlag. Så lenge forvaltningen følger utviklingen tett og innarbeider ny kunnskap, så vurderes det som faglig og forvaltningsmessig forsvarlig å vedta en forskrift som åpner for bruk av restlysforsterkende og termiske siktemidler ved jakt på hjort i Aure kommune.
Vurdering av dagens forvaltningsmål
Aure kommune har flere statistiske forvaltningsmål for hjortebestanden. Målene bygger blant annet på utviklingen i sett hjort per jegerdag, antall felte dyr, vårtellinger og ulike mål for bestandens sammensetning. Flere av disse målene er indeksbaserte og må vurderes i sammenheng over tid. Kommunen har ikke et eksakt tall for hjortebestanden, men baserer forvaltningen på etablerte bestandsindekser og andre registreringer.
Når det gjelder kommunens mål for sett hjort per jegerdag på innmark og i utmark, ligger Aure kommune samlet sett nær de vedtatte målene. Disse målene er blant annet ment å reflektere hvilken belastning hjortebestanden har på natur- og samfunnsinteresser, herunder landbruksinteresser (figur 1).

Figur 1: Sett hjort per jegerdag over tid i Aure kommune
Selv om kommunen samlet sett har god måloppnåelse i forhold til vedtatte bestandsmål, viser både lokale observasjoner og eksisterende datagrunnlag at det fortsatt finnes områder med høy bestandstetthet (figur 2). Bestandsforholdene varierer betydelig mellom ulike vald, jaktfelt og eiendommer. Et vald kan derfor ligge innenfor kommunens overordnede mål samtidig som enkelte områder innenfor valdet opplever et vesentlig høyere beitepress enn gjennomsnittet.
Tidligere beiteskaderegistreringer gjennomført av Norsk Landbruksrådgivning dokumenterer at hjort kan påføre jordbruksarealer betydelige skader (se vedlegg). Selv om siste registrering ble gjennomført i 2023 og ikke nødvendigvis er representativ for dagens situasjon, viser resultatene at det forekommer betydelige lokale variasjoner i skadeomfanget. Registreringene viste et gjennomsnittlig avlingstap på 23 prosent på de undersøkte feltene. Resultatene kan ikke generaliseres til hele kommunen fordi feltene ikke var tilfeldig utvalgt, men de dokumenterer at hjort i enkelte områder påfører eller kan påføre landbruksinteresser betydelige tap av grovfor.

Figur 2: Sett hjort per jegerdag på innmark over tid for vald med bestandsplan i Aure kommune. Valdene med bestandsplan gir best statistikk.
Vurderingen av alvorlig skade:
Forskriften stiller som vilkår at kommunen må ha som mål å avverge alvorlig skade på natur- eller samfunnsinteresser som følge av høy bestandstetthet dersom det skal åpnes for bruk av restlysforsterkende og termiske siktemidler ved jakt på hjort. Dette er et grunnleggende vilkår som må vurderes konkret.
Landbruksdirektoratets veileder presiserer at begrepet «avverge» både omfatter tilfeller hvor skade allerede har oppstått, og tilfeller hvor det er en påregnelig risiko for at skade vil oppstå dersom utviklingen fortsetter.
Kommunedirektøren vurderer at begrepet «alvorlig skade» ikke kan knyttes til en fast terskel, men må vurderes konkret ut fra hvilke natur- eller samfunnsinteresser som berøres. Relevante momenter vil blant annet være skadeomfang, geografisk utbredelse, varighet, økonomiske konsekvenser og risikoen for framtidige skader. Det må foretas en samlet vurdering av det tilgjengelige kunnskapsgrunnlaget i kommunen.
I Aure kommune forekommer det beiteskader på innmark som følge av hjort. Tidligere registreringer gjennomført av Norsk Landbruksrådgivning viser at flere områder har hatt betydelige skader på grasproduksjon, med et gjennomsnittlig registrert avlingstap på 23 prosent på de undersøkte feltene i 2023. Selv om registreringene ikke gir et representativt bilde av hele kommunen, dokumenterer de at hjort kan påføre jordbruksarealer et skadeomfang som er betydelig for den enkelte grunneier og næringsutøver.
Samtidig viser kommunens bestandsdata at det er lokale variasjoner i bestandstettheten. Selv om kommunen samlet sett ligger nær flere av de vedtatte forvaltningsmålene, finnes det områder hvor tettheten av hjort fortsatt er høy. Kommunedirektøren vurderer at det særlig er i slike områder risikoen for skade på jordbruksinteresser, skogbruk og andre samfunnsinteresser er størst.
Det er etter kommunedirektørens vurdering ikke nødvendig at hele kommunen har en bestandstetthet som medfører alvorlige skader for at vilkåret i forskrift om utøvelse av jakt, felling og fangst skal være oppfylt. Formålet med den kommunale forskriften er å gi jegere og rettighetshavere et virkemiddel som kan bidra til en mer målrettet bestandsregulering der utfordringene forekommer. Siden forskriften ikke åpner for geografisk avgrensning innenfor kommunen, må vurderingen baseres på det samlede skadebildet og risikoen for skade som følger av hjortebestanden i kommunen.
Kommunedirektøren vurderer at det er dokumentert at hjort medfører skader på landbruksinteresser i kommunen, og at det i enkelte områder fortsatt forekommer en bestandstetthet som kan medføre betydelige lokale skadevirkninger på natur- og samfunnsinteresser. Selv om hjortebestanden er redusert sammenlignet med tidligere år, vurderes det fortsatt som viktig å ha tilgjengelige virkemidler som kan bidra til å forebygge og begrense skader der disse oppstår eller kan forventes å oppstå.
På denne bakgrunn vurderer kommunedirektøren at vilkåret om å avverge alvorlig skade på natur- og samfunnsinteresser som følge av høy bestandstetthet er oppfylt, og at det derfor foreligger grunnlag for å fastsette lokal forskrift etter forskrift om utøvelse av jakt, felling og fangst § 29 a.
Til slutt bør kommunen sørge for tilstrekkelig dokumentasjon av hjortens påvirkning på natur- og samfunnsinteresser, slik at det foreligger et godt kunnskapsgrunnlag når forskriften skal vurderes på nytt. Forskrift om utøvelse av jakt, felling og fangst § 29 a legger opp til at behovet for videreføring av forskriften skal vurderes hvert femte år. Kommunedirektøren vurderer imidlertid at denne vurderingen med fordel kan samordnes med rulleringen av mål og retningslinjer for hjorteviltforvaltningen i Aure kommune, som skjer hvert tredje år og neste gang skal revideres i 2027.
Samlet vurdering:
Kommunedirektøren vurderer at bruk av restlysforsterkende og termiske siktemidler kan være et hensiktsmessig virkemiddel i hjorteforvaltningen i områder med høy bestandstetthet og risiko for alvorlig skade på natur- eller samfunnsinteresser.
Kommunedirektøren legger særlig vekt på at det er dokumentert beiteskader på landbruksarealer i kommunen, samtidig som det forekommer lokale områder med høy bestandstetthet. En lokal forskrift vil gi jegere og rettighetshavere et ytterligere virkemiddel for å forebygge og begrense slike skader innenfor rammene av ordinær bestandsforvaltning.
Rapportering i Hjorteviltregisteret, kommunens øvrige bestandsdata og resultatene fra masteroppgaven vil over tid gi et bedre grunnlag for å vurdere effekten av den kommunale forskriften.
Kommunedirektøren vurderer på denne bakgrunn at det er forsvarlig å åpne for bruk av restlysforsterkende og termiske siktemidler ved jakt på hjort i Aure kommune, avgrenset til åpent terreng. Bruken må følges opp gjennom den ordinære hjorteforvaltningen og tas hensyn til ved fremtidig kvotefastsetting og vurdering av forvaltningsmål.
Kommunedirektøren vurderer på denne bakgrunn at forslaget til forskrift bør sendes på høring.
Aure kommune vurderer at saken vil kunne ha en effekt på følgende av FNs bærekraftmål:

Vedlegg
Avlingsresultat Aure


RETT UTSKRIFT
DATO 2.september.2026

Sett hjort per jegerdag på innmark for vald med bestandsplan

1576V0001 Skardsøy/Lesund 	2018	2019	2020	2021	2022	2023	2024	2025	3.02	3.05	3.24	2.82	2.66	2.91	3.97	3.98	Ertvågøya	4.5199999999999996	5.5	5.09	4.76	3.94	4.47	4.59	3.58	Finnset-Melland-Kalland	1.22	2.38	0.56000000000000005	0.93	2.9	1.06	1.03	3.82	Innersia	4.72	1.71	1.97	2.38	1.72	1.19	3.13	1.53	Innlandet	2.64	2.74	3.18	3.45	2.4500000000000002	2.98	2.99	2.6	Nordlandet	7.43	6.06	5.23	2.98	2.91	1.64	2.52	2.2599999999999998	Stabblandet	3.27	5.7	3.06	2.4300000000000002	2.64	2.14	2.72	1.94	Sør-Tustna	2.38	1.77	2.91	2.71	2.3199999999999998	2.2000000000000002	2.58	2.86	Todal	2.66	1.87	1.66	1.2	0.74	1.1200000000000001	2.39	1.71	Kommunale mål sett per jegerdag innmark	3	3	3	3	3	3	3	3	Årstall


Sett hjort per jegerdag




Sett hjort per jegerdag i Aure kommune

Sett per jegerdag innmark	2018	2019	2020	2021	2022	2023	2024	2025	4.1500000000000004	4.1500000000000004	3.99	3.59	3.07	2.94	3.66	3.08	Sett per jegerdag utmark	1.43	1.31	1.1499999999999999	1.22	1.04	0.94	1.19	1.1000000000000001	Kommunale mål sett per jegerdag innmark	3	3	3	3	3	3	3	3	Kommunale mål sett per jegerdag utmark	1.5	1.5	1.5	1.5	1.5	1.5	1.5	1.5	Årstall


Sett hjort per jegerdag

